《八声甘州》
清代·陆求可

长干南去，复岭平冈，似霞蔚云蒸。正繁花撩乱，雏莺睍睆，天气蒸晴。

处处旗亭歌扇，游屐尽堪停。醉倒荒坡下，微月高升。

记得南朝遗事，有云公说法，梵语风清。看天边、片片花落石床平。

今日山空烟暝，问禅心、但草色鸦声。举头望、天花不见，醉眼花生。

作者简介：（1617—1679）明末清初江南淮安人，字咸一，号密庵。顺治十二年进士。授裕州知州，入为刑部员外郎，升福建提学佥事。在裕州时，减轻百姓负担。在刑部，慎辨案情，以免冤滥。